Շա­րա­կա­նա­գի­րը մեր Տէ­րը Յի­սուս Քրիս­տո­սը կը բնո­րո­շէ որ­պէս Ար­դա­րու­թեան Արե­գակ, որ իր ծնուն­դով կու գայ լու­սա­ւո­րե­լու հա­մայն մարդ­կու­թիւնը աստ­ուա­ծա­յին իր ճա­ռա­գայ­թու­մով: Այդ լոյ­սը կու գայ թա­փան­ցե­լու իւ­րա­քան­չիւր քրիս­տոն­եա­յի հոգի­ին, սրտին ու մտքին մէջ, զայն դարձ­նե­լու հա­մար առա­ւել հա­ւա­տաց­եալ, առա­ւել բա­րե­գործ եւ առա­ւել ար­դա­րա­խոհ իր մտա­ծում­նե­րուն եւ արարք­նե­րուն մէջ: Ար­դա­րու­թեան Արե­գա­կը, ար­դա­րու­թեան նման, որ­պէս յա­ւի­տե­նա­կան ճշմար­տու­թիւն, Աս­տու­ծոյ ներ­կա­յու­թիւնն է մեր մէջ եւ մարդ­կու­թեան մի­ջեւ, միայն հոն իր կամ­քը տես­նե­լու եւ գոր­ծադ­րե­լու հա­մար: